Istano Basa

Istano Basa nan labiah di kana jo namo Istano Pagaruyuang, adolah sabuah istano nan talatak di Kecamatan Tanjung Emas, Kota Batusangkar, Kabupaten Tanah Datar, Sumatera Barat. Istano ko marupokan tampek wisata budayo nan gadang di Sumatera Barat.

Istano Basa nan tagak kini sabananyo adolah replika dari nan asali. Istano Basa asali talatak di ateh Bukik Batu Patah dan tabaka habih pado sabuah karusuahan badarah pado taun 1804. Istano tasabuik kudian didirian baliak namun tabaka baliak pado taun 1966.

Proses pambangunan baliak Istano Basa dilakukan jo palatakan tunggak tuo (tiang utamo) pado 27 Desember 1976 dek Gubernur Sumatera Barat wakatu itu, Harun Zain. Bangunan baru ko indak didirian di tapak istano lamo, tapi di lokasi baru di sabalah salatannyo.. Pado akhie 1970-an, istano iko alah dapek dikunjuangi dek umum.

 Kabakaran 2007 
Pado tanggal 27 Februari 2007, Istano Basa maalami kabakaran hebaik dek patuih nan manyemba di puncak istano. Dek karanonyo, bangunan tigo tingkek iko anguih tabaka. Ikuik tabaka pulo sabagian dokumen, sarato kain-kain hiasan.Istano Pagaruyung Terbakar, Semua Bukti Sejarah di Istano Hangus. Dipakirokan hanyo sakitar 15 persen barang-barang baharago nan salamaik. Barang-barang nan lolos dari kabakaran tasabuik kini disimpan di Balai Bando Purbakala Kabupaten Tanah Datar. Harato pusako Karajaan Pagaruyuang surang disimpan di Istano Silinduang Bulan, 2 kilometer dari Istano Basa.Kebakaran Istano Basa Isyarat Kepada Pemerintah

Samantaro itu, biaya pandirian baliak istano iko dipakirokan labiah dari Rp 20 miliar.

 Galeri 

 Caliak pulo 

Istano Silinduang Bulan
Karajaan Pagaruyuang

 Catatan 

Kategori:Minangkabau
Kategori:Museum di Sumatera Barat
Kategori:Istano di Sumatra Barat